Só lyk brandstofpryse vir FebruarieArgieffoto (Foto; andreas160578/Pixabay) Die departement van minerale hulpbronne en energie het Maandag die finale brandstofpryse vir Februarie bekendgemaak. Alle grade petrol word Woensdag 81c duurder en diesel styg met tussen 58c en 59c. Paraffien styg met 59c per liter. Vloeibare petroleumgas styg met R1,93 per kg. Die departement skryf die verhogings toe aan verhoogde internasionale pryse vir die produkte en ŉ verswakking in die gemiddelde rand-dollar-wisselkoers oor die oorsigtydperk.